**Ինդիանապոլիսի գեղարվեստի թանգարան** (անգլ.՝ Indianapolis Museum of Art, կրճատ՝ *IMA*), թանգարան ԱՄՆ-ի Ինդիանապոլիս քաղաքում։ Զբաղեցնում է 152 ակրա (0,62կմ²) տարածք Ինդիանապոլիսի հյուսիս-արևմուտքում ընկած Կամպուս քաղաքի մոտակայքում և գտնվում է Crown Hill Cemetery գերեզմանատնից ոչ հեռու։

Պատմություն
-----------

 Էերո Սաարինեն: Բազկաթոռ «Կակաչ», (1956 թվական): Ինդիանապոլիսի գեղարվեստի թանգարան
Հիմնադրվել է 1883 թվականին «Art Association of Indianapolis» ստեղծագործական միության կողմից, սկզբում բացվել է 1906 թվականին որպես John Herron Art-ի մաս։ 1969 թվականին տեղափոխվել է ներկայիս վայր՝ Ինդիանապոլիսի մոտ։ 2009 թվականին Ինդիանապոլիսի գեղարվեստի թանգարանը արժանացել է «National Medal for Museum and Library Service» մրցանակի։

Թանգարանի հիմնական նպատակը հանրությանը վիզուալ արվեստի մասին տեղեկացնելն ու գեղարվեստական կրթություն տալն է եղել։ 1883 թվականի նոյեմբերի 7-ին «Art Association of Indianapolis » միությունը կազմակերպել է ցուցահանդես, որում ընդգրկված էին 137 նկարիչների 453 արվեստի գործեր։ 1895 թվականին Ինդիանապոլիսի ամենահարուստ բնակիչը՝ Ջոն Հերրոնը (անգլ.՝ John Herron), մահվանից հետո իր կտակի համաձայն՝ թանգարանին է թողել միջոցներ, որոնք պետք է օգտագործվեին թանգարանի և իր անունը կրող դպրոցի համար։ Ջոն Հերրոնի անվան արվեստի ինստիտուտը բացվել է 1902 թվականին 16-րդ փողոցի և Փնսիլվանիայի փողոցի անկյունում, իսկ առաջին տնօրենը 1905 թվականին եղել է Ուիլյամ Հենրի Ֆոկսը (անգլ.՝ William Henry Fox):

Հետագա տարիներին թանգարանի հավաքածուն համալրվել է նոր գործերով՝ անընդհատ հարստանալով։ Շուտով թանգարանի տարածքն ընդլայնելու անհրաժեշտություն է առաջացել, և ինդիանապոլիսեցի «Lilly» ընտանիքի ժառանգները 1966 թվականին «Art Association of Indianapolis» ասոցացիային են փոխանցել իրենց Oldfields կալվածքը։ 1969 թվականին՝ նոր վայր տեղափոխվելուց հետո, Ինդիանապոլիսի արվեստի ասոցացիան պաշտոնապես փոխել է իր անունը և կոչվել Ինդիանապոլիսի գեղարվեստի թանգարան։

Այսօր այն Ամերիկայի Միացյալ Նահանգների իններորդ հնագույն և ութերորդ ամենամեծ գեղարվեստի թանգարանն է, որն ունի ավելի քան 54000 աշխատանքների մշտական հավաքածու ամբողջ աշխարհից։ 2010 թվականին նրա այցելուների թիվը կազմել է ավելի քան չորս հարյուր հազար մարդ։

Պատկերասրահ
-----------

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑  ROR Data — v1.19 — 2023. — doi:10.5281/ZENODO.7644942
2. 1 2
3. ↑  ARTnews — NYC: 1902. — ISSN 0004-3273; 2327-1221
4. ↑  *Warkel, Harriet G.* The Herron Chronicle. — Нп3, 2003.(անգլ.)

Արտաքին հղումներ
----------------

* Официальный сайт(անգլ.)
* Indianapolis Museum of Art to charge general admission Արխիվացված 2016-06-03 Wayback Machine(անգլ.)
* Индианаполис. Художественный музей Արխիվացված 2016-08-16 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ինդիանապոլիսի գեղարվեստի թանգարան» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames · GitHub |
|  |
| 

|  Չափորոշչային վերահսկողություն |
| --- |
|  |
| BIBSYS: 90699376 · BNE: XX113224 · BNF: 11882886k · CiNii: DA04556484 · GND: 50311-3 · ISNI: 0000000122950515 · LCCN: n79063278 · LNB: 000166534 · Microsoft: 2800675667 · NDL: 01025706 · NLA: 35221018 · NUKAT: n2008034439 · SUDOC: 026615525 · VIAF: 147476952 · ULAN: 500300517 · WorldCat VIAF: 147476952 |

 |

 |